ગુજરાત સરકાર દ્વારા શ્રમિકો માટે માત્ર રૂ.10માં સાત્વિક ભોજન પૂરું પાડવાના હેતુસર શ્રમિક અન્નપૂર્ણ યોજના શરૂ કરવામાં આવી હતી. શરૂઆતમાં પ્રાયોગિક ધોરણે ગાંધીનગર, અમદાવાદ, વડોદરા, સુરત અને રાજકોટ શહેરમાં આ યોજના શરૂ કરવામાં આવી હતી. આ ઓજના હેઠળ સવારે 7થી 11 દરમિયાન શ્રમિકોને માત્ર રૂ.10માં સાત્વિક ભોજન પૂરું પાડવામાં આવે છે. આ યોજનાનો પ્રારંભિક દોર ઘણો સફળ રહ્યો હતો. ત્યાર બાદ અમદાવાદ, ગાંધીનગર, કલોલ, વડોદરા, સુરત, જામનગર અને રાજકોટમાં 68થી વધુ કડિયાનાકાઓ પર આ યોજના હેઠળ ભોજન વિતરણના કાઉન્ટર ખોલવામાં આવ્યા હતા.